26.4.2023.
HR
Službeni list Europske unije
L 111/37
Mjere predviđene glavom III. poglavljem I. Uredbe (EU) br.
1305/2013
VI.1
Prenošenje znanja i aktivnosti informiranja (članak 14.)
Ova se mjera odnosi na osposobljavanje i druge vrste aktivnosti kao što su radionice, aktivnosti prenošenja znanja, demonstracijske aktivnosti, aktivnosti informiranja te programi kratkoročne razmjene na poljoprivrednim gospodarstvima i u šumama i posjeti poljoprivrednim gospodarstvima i šumama.
Cilj je povećati ljudski potencijal osoba uključenih u poljoprivredni, prehrambeni i šumarski sektor, upravitelja zemljišta i malih i srednjih poduzeća (MSP-ova) koji djeluju u ruralnim područjima.
VI.2
Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima (članak 15.)
Cilj je ove mjere korištenjem savjetodavnih usluga i uspostavljanjem savjetodavnih službi, službi za upravljanje poljoprivrednim gospodarstvom i službi za pomoć poljoprivrednim gospodarstvima poboljšati održivo upravljanje poljoprivrednim i šumarskim gospodarstvima i MSP-ovima koji djeluju na ruralnim područjima te njihove gospodarske rezultate i okolišnu učinkovitost.
Njome se promiče i osposobljavanje savjetnika.
VI.3
Sustavi kvalitete za poljoprivredne proizvode i hranu (članak 16.)
Cilj je ove mjere pružiti potporu svim novim korisnicima sustava kvalitete Unije te nacionalnih i dobrovoljnih sustava kvalitete.
Potporom se mogu obuhvatiti i troškovi nastali aktivnostima informiranja i promocije s ciljem povećanja potrošačke svijesti o postojanju i specifikacijama proizvoda proizvedenih u okviru tih sustava kvalitete Unije i nacionalnih sustava kvalitete.
VI.4
Ulaganja u fizičku imovinu (članak 17.)
Cilj je ove mjere poboljšati gospodarske rezultate i okolišnu učinkovitost poljoprivrednih gospodarstava i ruralnih poduzeća, unaprijediti učinkovitost sektora stavljanja na tržište i prerade poljoprivrednih proizvoda, uspostaviti infrastrukturu potrebnu za razvoj poljoprivrede i šumarstva i pružiti potporu nepovratnim ulaganjima potrebnima za postizanje okolišnih ciljeva.
VI.5
Obnavljanje poljoprivrednog proizvodnog potencijala narušenog elementarnim nepogodama te uvođenje odgovarajućih preventivnih aktivnosti (članak 18.)
Cilj je ove mjere poboljšati gospodarske rezultate i okolišnu učinkovitost poljoprivrednih gospodarstava i ruralnih poduzeća, unaprijediti učinkovitost sektora stavljanja na tržište i prerade poljoprivrednih proizvoda, uspostaviti infrastrukturu potrebnu za razvoj poljoprivrede i šumarstva i pružiti potporu nepovratnim ulaganjima potrebnima za postizanje okolišnih ciljeva.